section_heading: Tijek bitke
paragraph_text: Usprkos svemu britanski zrakoplovi uz minimalne gubitke oštećuju zastavni bojni brod Vittorio Veneto i tešku krstaricu “Pola” koja ostaje nepokretna. Uskoro pada noć i nakon dužeg natezanja u pomoć sada već prilično udaljenoj krstarici kreću još dvije krstarice (“Zara” i “Fiume”) i 4 razarača. Kada su ove jedinice stigle do “Pole” tamo ih je pomoću radara vrebala cjelokupna britanska flota. Neopazivši neprijatelja talijanska je eskadra ušetala u zamku u kojoj je uskoro bila nemilosrdno uništena, a preživjela su samo 2 razarača. “Pola” je kasnije uništena nakon što je njezina posada zarobljena nakon bordaže. Zanimljiv je i bio osvrt zapovjednika flotile Macka na držanje zapovjednika krstarice: ''“Zarobljen je i zapovjednik krstarice. Izgleda da ima hemeroide.”''.<ref>(Boris Prikril. Borba za Sredozemlje, str. 221)